b'\n_START_ARTICLE_\nBepakopis variatorius\n_START_PARAGRAPH_\nBepakopis variatorius, variatorius (angl. Continuously variable transmission, CVT)\xc2\xa0\xe2\x80\x93 automatin\xc4\x97 pavar\xc5\xb3 d\xc4\x97\xc5\xbe\xc4\x97, kuri gali keisti neribot\xc4\x85 kiek\xc4\xaf perdavimo santyki\xc5\xb3 tam tikrame intervale (tuo tarpu kitos automatin\xc4\x97s pavar\xc5\xb3 d\xc4\x97\xc5\xbe\xc4\x97s turi tik 4\xe2\x80\x936 santykius)._NEWLINE_Dir\xc5\xbeinis variatorius pasiekia ma\xc5\xbedaug 88\xc2\xa0% naudingumo koeficient\xc4\x85. Nors jis yra ma\xc5\xbeesnis nei mechanin\xc4\x97s pavar\xc5\xb3 d\xc4\x97\xc5\xbe\xc4\x97s, gamybos kaina taip pat yra ma\xc5\xbeesn\xc4\x97 bei variklis gali suktis optimaliu grei\xc4\x8diu. Be to, n\xc4\x97ra sankabos \xc4\xafdiegimo b\xc5\xabtinyb\xc4\x97s, nors sankaba montuojama, jei reikalinga neutrali pavara. _NEWLINE_Bepakopis variatorius buvo daug \xc5\xbeadantis Formul\xc4\x97 1 ma\xc5\xa1in\xc5\xb3 patobulinimas, ta\xc4\x8diau buvo u\xc5\xbedraustas, manant, jog lenktyn\xc4\x97ms tinkamas variatorius bus per brangus ir nedaugelis galin\xc4\x8di\xc5\xb3 tai leisti komand\xc5\xb3 nesunkiai dominuos. Jis taip pat naudojamas \xc5\xbeem\xc4\x97s \xc5\xabkio ma\xc5\xa1inose, jei svarbu skland\xc5\xbeiai keisti jud\xc4\x97jimo greit\xc4\xaf tuo pat metu sukant kitus ma\xc5\xa1inos mechanizmus pastoviu grei\xc4\x8diu. Variatori\xc5\xb3 taip pat naudoja daugelis nedideli\xc5\xb3, palyginus negreit var\xc5\xbeiuojan\xc4\x8di\xc5\xb3 ma\xc5\xa1in\xc5\xb3 (sniegomobiliai, golfo aptarnavimo kartai, motoroleriai, mopedai ir pan).\n_START_SECTION_\nSkridininis\n_START_PARAGRAPH_\nTai yra populiariausias variatori\xc5\xb3 tipas. Tok\xc4\xaf variatori\xc5\xb3 sudaro du skridiniai ir V formos dir\xc5\xbeas. Kiekvienas skridinys yra sudarytas i\xc5\xa1 dviej\xc5\xb3 k\xc5\xabgi\xc5\xb3, pastatyt\xc5\xb3 vir\xc5\xa1\xc5\xabn\xc4\x97mis vienas prie\xc5\xa1ais kit\xc4\x85. Suart\xc4\x97jant vieno arba kito skridinio k\xc5\xabgiams, kei\xc4\x8diasi diametras dir\xc5\xbeo gale, taigi ir perdavimo santykis.\n_START_SECTION_\nHidrostatinis\n_START_PARAGRAPH_\nHidrostatin\xc4\xaf variatori\xc5\xb3 sudaro ratus sukantis hidraulinis variklis ir j\xc4\xaf varantis hidraulinio skys\xc4\x8dio siurblys. Siurblys sujungtas su pagrindiniu ma\xc5\xa1inos varikliu ir sukonstruotas taip, jog vienam apsisukimui tenkantis perpumpuojamo skys\xc4\x8dio kiekis gali b\xc5\xabti skland\xc5\xbeiai reguliuojamas. \xc5\xa0i sistema leid\xc5\xbeia laisviau i\xc5\xa1d\xc4\x97styti visus komponentus, nes tarp siurblio ir ties ratais esan\xc4\x8dio hidraulinio variklio reikalingas tik hidraulinio skys\xc4\x8dio vamzdis. Pavar\xc4\x85 galima pagaminti labai galing\xc4\x85, tinkam\xc4\x85 tankams ir kitoms sunkioms ma\xc5\xa1inoms. Ta\xc4\x8diau hidrostatinis variatorius brangus ir jautrus hidraulinio skys\xc4\x8dio u\xc5\xbeter\xc5\xa1imui.'